Ғылымның бәсекеге қабілеттілігін арттыру туралы заң жобасын қаралады
"Ғылымның бәсекеге қабілеттілігін арттыру туралы заң жобасын қаралады" | "https://abai.kz/post/124606"
TITLE: Ғылымның бәсекеге қабілеттілігін арттыру туралы заң жобасын қаралады
URL: https://abai.kz/post/124606
META: "Ғылымның бәсекеге қабілеттілігін арттыру туралы заң жобасын қаралады" | "https://abai.kz/post/124606"
DATE: 27.11.2020
AUTHOR(s): Abai.kz
TOTAL WORDS: 162
TEXT: Бүгін Мәжіліс Спикері Нұрлан Нығматулиннің төрағалығымен Палата Бюросы өтіп, онда алдағы жалпы отырыстың күн тәртібі нақтыланды. Мәжіліс бірінші оқылымда жол жүрісі мәселелеріне қатысты заң  жобасын талқылайды. Сонымен қатар бірінші оқылымда жер қойнауы және ғылым мәселелері, сондай-ақ, Каспий теңізінде қызметті жүзеге асыруға байланысты заң жобалары қаралады. Күн тәртібінің жобасында «Нотариат туралы» Қазақстан Республикасының Заңына өзгерістер мен толықтырулар енгізу туралы» заң жобасын қарау ұсынылады. Алдағы жалпы отырыста депутаттар Қазақстан мен Біріккен Араб Әмірліктерінің арасындағы екі ел елшіліктері арасындағы қажеттіліктеріне Астана қаласында және Әбу Даби қаласында жер учаскелерін өтеусіз пайдалануға өзара беру туралы келісімді ратификациялау туралы заң жобаларын қарайды. Бюро отырысында «Мақта саласын дамыту туралы» Қазақстан Республикасы Заңының күші жойылды деп тану және Қазақстан Республикасының кейбір заңнамалық актілеріне өзгерістер енгізу туралы» және ветеринария мәселелері бойынша заң жобалары екінші оқылымда ұсынылады. Алдағы жалпы отырыста Палата бірқатар ратификациялық заң жобаларын жұмысқа алады. Олар Мемлекетаралық стандарттау жөніндегі құжаттарды тарату туралы және Еуразиялық экономикалық одақ шеңберінде бағалы металдармен және асыл тастармен операцияларды жүзеге асыру ерекшеліктері туралы келісімдерді ратификациялау. Abai.kz
